Да ўвагі студэнтаў МДЭІ імя А.Д. Сахарава БДУ!

Кафедра лінгвістычных дысцыплін і міжкультурных камунікацый запрашае прыняць удзел у конкурсе творчых работ на беларускай мове “СКАРБЫ РОДНАЙ МОВЫ”.

Асабліва мы рады бачыць сярод удзельнікаў студэнтаў, якія ў наступным вучэбным годзе будуць вывучаць дысцыпліну “Беларуская мова (прафесійная лексіка)”.

У якасці творчай работы прымаюцца (на выбар):

1. Мастацкія пераклады ўрыўкаў з паэтычных и празаічных твораў з рускай, англійскай, нямецкай, французскай, іспанскай моў на беларускую мову.
2. Эсэ па экалагічнай праблематыцы на тэмы:
* “Экалагічныя праблемы сучаснасці і шляхі іх пераадольвання”
* “Экалагічныя праблемы маёй краіны”
* “Экалогія і будучыня жыцця на Зямлі”
1. Мастацкі твор уласнага сачынення на беларускай мове.

Тэрмін падачы работ – з 07.03.2022 па 01.04.2022 г.

Абвяшчэнне вынікаў – 04.05.2022 г.

Пераможцы конкурсу вызначаюцца ў кожнай намінацыі. Студэнты-пераможцы будуць узнагароджаны каштоўнымі прызамі.

Даведкі па тэлефоне: 3999141 (гарадскі).

Правілы афармлення работы і яе аб’ём:

Мастацкі пераклад – узнаўленне мастацкага твора ў рамках іншай моўнай культуры.

Эсэ – [жанр](http://tolkslovar.ru/j145.html) філасофскай, літаратурна-крытычнай, публіцыстычнай і мастацкай літаратуры, сачыненне невялікага памеру, напісанае ў свабоднай, індывідуальна-аўтарскай манеры выкладання.

Правілы афармлення работы

Тэкст набіраецца з дапамогай тэкставага рэдактара MicrosoftWord. Для гэтага выкарыстоўваецца шрыфт Times New Roman памерам 14 пунктаў, выраўноўванне па шырыні. Палі: верхняе – 2 см, ніжняе – 2 см, левае – 3 см, правае – 1 см. Абзацны водступ – 1,25 см. Міжрадковы інтэрвал – паўтарачны.

Абъём работы – 2200-2500 друкаваных знакаў. Для мастацкіх перакладаў паэтычных твораў – 1800 друкаваных знакаў.

|  |  |  |
| --- | --- | --- |
|  | **ЛОГОТИП оконч** |  |
| **Беларускі дзяржаўны ўніверсітэт****Установа адукацыi****«Міжнародны дзяржаўны****экалагічны інстытут iмя А.Д.Сахарава» Беларускага дзяржаўнага ўніверсітэта****(МДЭІ iмя А.Д.Сахарава БДУ)** |  | **Белорусский государственный университет****Учреждение образования****«Международный государственный****экологический институт имени А.Д.Сахарова» Белорусского государственного университета****(МГЭИ им. А.Д.Сахарова БГУ)** |

Конкурс творчых работ на беларускай мове

«СКАРБЫ РОДНАЙ МОВЫ»

*Прозвішча, ініцыялы*

*Факультэт, курс, № групы*

*Назва работы*

Мінск, 2022